Diari Oficial de la Generalitat Valenciana


Sumari del DOGV 5480, del 29-03-2007 (2007/3851)

ORDE de 26 de febrer de 2007, de la Conselleria de Cultura, Educació i Esport per la qual es convoquen a través de l'Institut Valencià de la Música ajudes a la producció i edició discogràfica per a l'any 2007.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5480

Data del DOGV
:   29-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3851


Data del document
:   26-02-2007

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * ajuda pública
    * disc
    * suport d'enregistrament
    * indústria audiovisual
    * suport econòmic
    * música

La Llei 2/1998, de 12 de maig, Valenciana de la Música, va crear l'Institut Valencià de la Música (IVM), com a ens públic adscrit a la Conselleria de Cultura, Educació i Esport que té com a objectiu la planificació, execució i coordinació de la política cultural de la Generalitat en el camp de la música i en l'àmbit de les seues competències.
Entre les funcions que se li assignen a l'Institut Valencià de la Música està la d'impulsar l'intercanvi de la producció i difusió musical dins de la Comunitat Valenciana i fora d'ella, a través de produccions directes o indirectes, tant editorials com discogràfiques.
Amb esta finalitat, la Conselleria de Cultura, Educació i Esport convoca, a través de l'Institut Valencià de la Música, les presents ajudes a la producció i edició discogràfica.
Per tot això i fent ús de la facultat que em conferix l'article 35 de la Llei de la Generalitat 5/1983, de 30 de desembre, de Govern Valencià, i atenent el que disposa la Llei 38/ 2003, de 17 de novembre, General de Subvencions.
ORDENE
Primer
Convocar la concessió d'ajudes, en règim de concurrència competitiva, a la producció i edició discogràfica per a l'any 2007 i aprovar les bases per les quals es regirà, així com el model de sol·licitud, que s'inclouen com annexos I i II a la present Orde.
Segon
L'import global màxim d'estes ajudes és de 63.450 euros, i s'abonaran a càrrec de la línia de subvenció SE805000, del capítol IV del pressupost de l'Institut Valencià de la Música per a l'any 2007.
DISPOSICIONS FINALS
Primera
La directora gerent de l'Institut Valencià de la Música serà l'òrgan competent per a l'ordenació i instrucció del procediment de concessió d'ajudes a la producció i edició discogràfica i se l'autoritza a dictar les resolucions que requerisca l'aplicació i desenvolupament del que disposa esta orde.
Segona
La present Orde produirà efecte el mateix dia que es publique en el Diari Oficial de la Comunitat Valenciana.
Segons el que disposen els articles 107, 116 i 117 de la Llei 30/92 de Règim Jurídic de les Administracions Públiques i del Procediment Administratiu Comú i 10, 14 i 46 de la Llei 29/1998, Reguladora de la Jurisdicció contenciosa administrativa, contra el present acte que posa fi a la via administrativa es podrà interposar potestativament un recurs en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà de la publicació.
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València, 26 de febrer de 2007
El conseller de Cultura, Educació i Esport
ALEJANDRO FONT DE MORA TURÓN
ANNEX I
Bases per a la concessió d'ajudes a la producció i edició discogràfica per a l'any 2007.
Primera. Objecte
Es convoquen ajudes a la producció i edició discogràfica que haurà de contindre majoritàriament obra de compositors valencians o estar interpretada per músics valencians, entenent-se a este efecte com a tals tant els nascuts i/o residents a la Comunitat Valenciana, com aquells que exercixen el seu treball professional de manera preferent en este àmbit territorial.
Segona. Beneficiaris
Podran optar a estes ajudes només els projectes presentats per les empreses discogràfiques o els professionals, que es troben donats d'alta en el corresponent epígraf d'Activitats de producció i / o edició discogràfica.
Els sol·licitants hauran d'acreditar en el termini establit per a la presentació de sol·licituds que complixen amb els requisits establits en l'article 13.2 i 13.3 de la Llei 38/ 2003, de 17 de novembre, General de Subvencions (BOE núm. 276, de 18 de novembre de 2003).
La dita acreditació s'efectuarà en els termes que preveu l'article 13.7 de l'esmentada Llei, de conformitat amb el model de declaració que s'acompanya com annex III.
Tercera. Modalitat i quantia d'estes ajudes
1. Es concediran ajudes per un import màxim del 50 per cent del cost de la producció i edició discogràfica, que no superarà en cap cas la quantitat de 6.500 euros.
2. L'import de les subvencions regulades en la present convocatòria en cap cas podrà ser de tal quantia que, aïlladament o en concurrència amb altres subvencions, ajudes, ingressos o altres recursos, supere el cost de l'activitat subvencionada a desenvolupar pel beneficiari.
Quarta. Supòsits exclosos
a) Les produccions discogràfiques editades per clubs de discos o empreses semblants, la venda de les quals s'establix entre els socis d'estes.
b) Les produccions discogràfiques de caràcter publicitari, independentment del caràcter públic o privat de les empreses que els produïxen.
c) Les edicions institucionals.
d) Les gravacions realitzades per grups o solistes de caràcter no professional, a excepció dels que cultiven la música tradicional.
e) Les produccions que no s'editen en suport disc compacte.
f) Les edicions la tirada de les quals en CD siga inferior a 1.000 exemplars o còpies.
No obstant, la Comissió Avaluadora prevista en la Base Sexta de la present convocatòria podrà estimar excepcionalment algun projecte realitzat per grups o solistes de caràcter no professional, si l'interés i la importància de la gravació ho aconsellen.
Quinta. Sol·licituds
1. El termini de presentació de sol·licituds serà de 20 dies, a comptar des de l'endemà de la publicació de la present convocatòria en el Diari Oficial de la Comunitat Valenciana.
2. Les sol·licituds dirigides a l'Institut Valencià de la Música, podran presentar-se en l'Institut Valencià de la Música, en Plaça de Viriat s/núm., 46463 València, en la Conselleria de Cultura, Educació i Esport, Av. De Campanar, 32, 46251 València, en les direccions territorials de Cultura, Educació i Esport d'Alacant (C/ Carratalá, 47, 03512 Alacant), Castelló de la Plana (Av. del Mar, 23, 12193 Castelló de la Plana) i València (Av. Gregorio Gea, 12, 46852 València) o utilitzant qualsevol dels mitjans previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament en l'oficina de correus o presentació en el Registre i anunciant a l'Institut Valencià de la Música la remissió de la sol·licitud, per mitjà de fax o telegrama, en el mateix dia.
3. Les sol·licituds hauran d'omplir-se necessàriament de conformitat amb el model de l'annex II d'esta convocatòria, acompanyant-se dels documents o certificacions, originals o fotocòpies degudament compulsades, a què es fa referència en cada capítol del model de sol·licitud, i hauran de desenvolupar els punts següents:
a) Projecte musical a registrar on s'especifique el contingut musical, així com els intèrprets amb què es compta per a dur a terme la gravació,i pressupost desglossat dels respectius gastos. Per al supòsit de projectes amb intèrprets que es presenten per primera vegada a estes ajudes, haurà d'aportar-se historial i gravacions discogràfiques, si les haguera.
b) Memòria d'activitats.
c) Declaració de subvencions sol·licitades o concedides per altres organismes públics o privats per a este mateix projecte musical.
d) Memòria explicativa de la distribució i comercialització dels CD objecte de la sol·licitud d'ajuda, realitzada per l'empresa o societat editora.
e) Declaració responsable del compliment de la normativa sobre integració laboral de persones amb discapacitat o, si és el cas, exempció de la dita obligació, per a les empreses amb 50 o més treballadors.
Igualment, la sol·licitud haurà d'acompanyar-se de la documentació següent:
f) Catàleg de l'empresa o societat editora.
g) Documentació acreditativa de trobar-se al corrent del compliment de les obligacions tributàries amb les administracions estatal i autonòmica i davant de la seguretat social, en el moment de finalització del termini de presentació de la sol·licitud.
h) Prova de la gravació en CD. També s'aportaran les partitures o textos del material a registrar per a poder valorar la qualitat i establir la conveniència d'un registre posterior.
i) Fotocòpia cotejada del NIF, CIF o NIE.En el supòsit de persones jurídiques haurà d'aportar-se còpia cotejada del document constitutiu- escriptura o document privat- i aquell que acredite la representació, si és el cas.
j) Alta censal expedida per l'Agència Tributària.
k) Ultime rebut, si és el cas, del IAE (impost d'activitats econòmiques), de resultar obligada l'empresa discogràfica. Si l'empresa no estiguera obligada ha de manifestar-ho expressament.
l) Declaració responsable de no incórrer en les prohibicions per a obtindre la condició de beneficiari segons model de l'annex III.
4. Si la sol·licitud d'iniciació no reunix els requisits exigits, es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució segons indica l'article 71.1 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú.
L'esmena de la documentació haurà de presentar-se preferentment en l'Institut Valencià de la Música. En el cas de presentar-se per qualsevol altre mitjà o lloc previst en la LRJPAC, haurà de comunicar-se a l'IVM, per mitjà de fax o telegrama, en el mateix dia.
En tot cas, la directora gerent de l'IVM podrà requerir als sol·licitants perquè proporcionen qualsevol informació aclaridora que resulte necessària per a la gestió de la seua sol·licitud.
Sexta. Comissió Avaluadora
Per a la valoració i selecció de les sol·licituds es constituirà una comissió avaluadora presidida per la directora gerent de l'IVM, que estarà integrada, a més, pel cap del Departament de Difusió i Ajudes, com a vicepresident, i per tres vocals nomenats per la directora gerent d'entre persones de reconeguda solvència en el camp de la música. Actuarà com a secretari, amb veu i sense vot, un administratiu de l'IVM.
La comissió podrà realitzar respecte de la documentació presentada totes aquelles comprovacions que considere necessàries per a la millor qualificació dels projectes.
Sèptima. Criteris de prioritat.
La Comissió avaluadora haurà d'atendre el nombre més gran de modalitats musicals, cobrint, de ser això possible per la qualitat dels projectes, totes les que es presenten a la convocatòria.
Per a això, tindrà en compte els següents criteris de prioritat en l'elaboració del seu dictamen:
a) Interés i qualitat del projecte musical a registrar, prèvia audició d'este a través de la prova de gravació en CD exigida i estudi de les partitures i textos que s'acompanyen : fins a un màxim de 80 punts.
b) Interés del catàleg de l'empresa discogràfica editora i de la memòria de distribució i comercialització del CD objecte de la sol·licitud d'ajuda : fins a un màxim de 20 punts.
Per a la realització de la baremació, la Comissió Avaluadora només podrà tindre en compte les dades aportades pels sol·licitants que hagen sigut degudament justificats per mitjà del suport documental exigit en esta convocatòria.
Octava. Resolució de la convocatòria.
Basant-se en la proposta de concessió formulada per la comissió avaluadora, la directora gerent de l'Institut Valencià de la Música elevarà la proposta definitiva al conseller de Cultura Educació i Esport, com a president de l'Institut Valencià de la Música, qui resoldrà l'adjudicació de les ajudes convocades i disposarà la seua publicació en el termini de sis mesos comptats des del dia que es publique l'Orde de convocatòria en el Diari Oficial de la Comunitat Valenciana. La resolució inclourà una llista d'empreses discogràfiques suplents, relacionades per orde de prioritat, en les quals recaurà l'ajuda en el cas de possibles renúncies o incompliments.
En el cas que la convocatòria no siga resolta en el termini previst anteriorment, s'entendran desestimades totes les sol·licituds.
Novena. Publicació i notificació
La Resolució de la convocatòria es publicarà en el tauler d'anuncis de l'Institut Valencià de la Música. En tot cas, es notificarà als interessats de conformitat amb el que preveu l'art. 58 de la Llei 30/92, de Règim Jurídic de les Administracions Públiques i del Procediment Administratiu Comú.
De la mateixa manera quan l'import de les subvencions concedides, individualment considerades, siga de quantia igual o superior a 3.000 Euros, es publicaran en el Diari Oficial de la Comunitat Valenciana.
Deu. Obligacions dels beneficiaris
1. Els beneficiaris de les ajudes a la producció discogràfica valenciana vindran obligats a:
a) Comunicar per escrit a l'Institut Valencià de la Música l'acceptació de l'ajuda en el termini dels 10 dies següents a la recepció de la notificació de la seua concessió i, a més, qualsevol eventualitat en el desenvolupament del projecte presentat i omplir la fitxa de manteniment de tercers que s'acompanya a l'Orde de 15 de febrer de 2005, de la Conselleria d'Economia, Hisenda i Ocupació (DOCV núm. 4.959, de 4 de març de 2005).
b) Dur a terme el projecte musical per al qual es va sol·licitar subvenció i comunicar a l'Institut Valencià de la Música qualsevol canvi que es produïsca en el projecte discogràfic, abans de la seua realització, que haurà d'aprovar-se expressament per la directora gerent.
c) Els beneficiaris han de fer constar en la funda exterior del CD i en tota la publicitat gràfica o escrita que este genere, el patrocini de la Generalitat Valenciana, Institut Valencià de la Música, incloent el seu logotip, per a este fi concret, d'acord amb el manual d'identitat corporativa, i respectant les grandàries mínimes que se li indiquen. A este efecte, caldrà presentar a l'Institut Valencià de la Música la proposta prèvia del disseny de la carpeta abans de la seua edició, ateses les característiques del suport.
Hauran de procedir de la mateixa manera en els supòsits següents :
Quan les reedicions suposen una alteració del disseny original.
Quan s'acorde amb un tercer, a Espanya o fora d'ella, una nova edició del disc.
En el cas que se cedisquen a tercers fragments destinats a antologies, només haurà d'efectuar-se una menció escrita en els crèdits del CD de l'ajuda original concedida.
Totes les obligacions especificades en este apartat tindran una vigència de deu anys des de la data de la primera edició del disc objecte d'ajuda i afectarà tant qualsevol reedició posterior a càrrec del beneficiari de l'ajuda, com de qualsevol altra empresa discogràfica que haguera adquirit els drets.
d) Comunicar a l'Institut Valencià de la Música les subvencions concedides per a este mateix fi i el seu import, acreditant-ho per mitjà de còpia de la notificació rebuda, així com altres ajudes, ingressos o recursos que financen el projecte musical registrat.
e) Justificar la utilització de la subvenció en la forma que s'indica en la base onze i conservar els documents justificatius de l'aplicació dels fons rebuts per a poder justificar el gasto i poder atendre les actuacions de comprovació i control.
2. L'incompliment de qualsevol dels requisits i obligacions estipulats en la present convocatòria, així com la infracció provada en alguns dels seus punts, anul·larà la concessió de l'ajuda i obligarà al reintegrament de l'ajuda en els supòsits previstos en l'art.37 de la Llei General de Subvencions.
3. Són també obligacions dels beneficiaris d'estes ajudes, les previstes amb caràcter general en l'article 14 de la Llei General de Subvencions.
Onze. Justificació i pagament de l'ajuda
El pagament de l'ajuda concedida es realitzarà d'una sola vegada, per mitjà de transferència bancària al compte assenyalat en la fitxa de manteniment de tercers que es cumplimentarà amb l'acceptació de l'ajuda, per a la qual cosa els beneficiaris d'estes hauran de presentar davant de l'Institut Valencià de la Música:
a) 100 exemplars del CD subvencionat per al seu arxiu i distribució a Institucions Públiques.
b) Compte Justificatiu: Justificants originals- factures, inclús electròniques i qualsevol altre document de valor probatori del gasto efectuat durant 2007- i còpia per a la seua compulsa, així com justificants dels pagaments relatius als gastos per als quals es va concedir l'ajuda segons el que establix la legislació vigent, per un import mínim del doble de la subvenció concedida. També podrà justificar-se per mitjà de certificat, expedit per l'empresa beneficiària, dels costos de producció i/o edició, acompanyat dels estats comptables en què es reflectisca el gasto realitzat.
No es podrà incloure com a gasto subvencionable l'import de l'IVA deduïble quan el beneficiari estiga obligat a realitzar declaració del mencionat impost i, per tant, la quantitat que podrà imputar-se com a gasto és la corresponent a la base imposable dels justificants o factures.
Estos documents es presentaran fins al 21 de desembre de 2007. Excepcionalment, si no haguera transcorregut, en eixa data, un termini de sis mesos des de la notificació de la Resolució i per raons tècniques del procés de fabricació no poden presentar-se els CD editats, l'empresa editora presentarà el màster elaborat de la gravació degudament certificat, amb el compromís ineludible de presentar els CD editats amb el depòsit legal de l'any de convocatòria, amb data 31 de gener de 2008. Per a estos supòsits excepcionals, s'admetran aquelles factures del gasto efectuat encara que estiguen expedides al gener de 2008.
El crèdit pressupostari quedarà anul·lat, perdent-se el dret a cobrar l'ajuda prevista, de no complir-se el calendari establit.
Dotze. Altres disposicions
1. L'Institut Valencià de la Música exigirà el reintegrament de les quantitats percebudes en els supòsits previstos en l'article 37 de la Llei General de Subvencions.
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a modificar la resolució de concessió.
Si l'alteració de les condicions del projecte subvencionat significa una reducció d'este, la modificació serà proporcional a la minoració efectuada.
Per al supòsit de l'obtenció d'ajudes concurrents, que siguen compatibles, la modificació només es produirà si la suma de les ajudes supera el cost de l'activitat subvencionada, i es minorarà en este cas la quantitat que excedisca del cost final de l'activitat.
3. Les economies que puguen produir-se per l'aplicació d'allò que s'ha indicat en la present base, podran disposar-se, per mitjà de nova Resolució del conseller, i recaurà en les empreses suplents, relacionades per orde de prioritat, que establix la base octava. De ser possible, també podrà incrementar-se la quantitat concedida a alguns dels beneficiaris, i es podrà superar en este cas els límits establits en la Base Tercera, però només quan s'hagen concedit ajudes a les empreses suplents.
4. Estes ajudes són compatibles amb altres ajudes, subvencions, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals sense que, aïlladament o en conjunt, superen el cost de l'activitat subvencionada.